I går målte man i København så høje temperaturer, at det blev den sjette varmeste decemberdag, siden man begyndte de officielle målinger i 1874.

I går omkring frokosttid nåede termoteret op på hele 12,4 graders varme i Kastrup Lufthavn. Det er derved den sjette varmeste decemberdag i København, siden man begyndte at foretage systematiske målinger af vejret i 1874. Ved Landbohøjskolen målte man 11,9 grader. For at finde højere decembertemperaturer samme sted, skal vi kun et år tilbage - nemlig den 22. december hvor man målte 12,2 grader.

For at finde den varmeste decemberdag i København, skal vi tilbage til den 15. december 2006, hvor man ved Landbohøjskolen målte 12,8 graders varme.

Den højeste temperatur i går blev dog målt i Tirstrup Lufthavn ved Aarhus, hvor man målte 12,5 graders varme.

Årsagen til det varme vejr finder vi i den vestenstrømning, vi befinder os i i disse dage. Vestenvinden bringer luften fra oprindeligt varmere egne længere mod nord.

Med den varme luft følger også mange skyer, som derved er 'prisen' for de høje temperaturer.